rejauldu/bengali-wikipedia huggingface dataset:
থাম্ব|আস্ক্লেপিউস, এপিডরাস প্রত্নতাত্ত্বিক যাদুঘর গ্রিক পুরাণে, আস্ক্লেপিউস ছিলেন চিকিৎসাবিদ্যার দেবতা। যাকে বলা হয় চিকিৎসা বিদ্যার দেবতা। তবে তিনি স্বর্গীয় দেবতা ছিলেন না ,ছিলেন ডেমি গড বা ২য় স্তরের দেবতা।কেননা তার মাতা ছিলেন একজন মরনশীল মানুষ।আর স্বর্গীয় দেবতাগন ছিলেন অমর।মুলত অসীম ক্ষমতাধর স্বর্গীয় দেবতাগন মননে এবং শরীরে ছিলেন সম্পূর্ণ মানবীয়,অর্থাৎ তাদের জন্ম,বিয়ে আবেগ, বেড়ে ওঠা সবই ছিলো মানুষের মতন কিন্তু ছিলনা কেবল মৃত্যু।অ্যাসক্লেপিয়াস এর পিতা ছিলেন নিখুত শরীরী সৌন্দর্য্যের অধিকারী চিকিৎসা ও সংগীতের দেবতা এপোলো এবং মাতা থেসালীর রাজকন্যা করোনিস।অ্যাসক্লেপিয়াস এর অর্থ – কেটে বের করা হয়েছে এমন কিছু।অ্যাসক্লেপিয়াস গর্ভে থাকাকালীন সময়ে পিতার অনুপস্থিতিতে তার মাতা অন্যেকজন মরনশীল মানুষের সাথে প্রনয়ে জড়িয়ে পড়েন।এ খবর এপোলো জানতে পারলে তিনি করোনিস কে তীরবিদ্ধ করেন এবং আগুনে জ্বালিয়ে দেন।কিন্তু এমন সময় এপোলোর মনে অনুশোচনার জন্ম নিলে তিনি করোনিস এর শরীর কেটে অনাগত সন্তানকে বের করেন বলে তার এমন নামকরন করা হয়।অ্যাসক্লেপিয়াস তার পিতার অনেক গুনের মাঝে সুস্থ রোগীকে সুস্থ করে তোলার ক্ষমতা ভালভাবে রপ্ত করেন।অ্যাসক্লেপিয়াস ওর স্ত্রী-এপিনিও ছিলেন ব্যাথা উপশমকারী দেবী। তার পুত্রদের মাঝে ম্যাকাওন আর পোডালেইরিওস ছিলেন বিখ্যাত শল্যবিদ এবং ছয় কন্যা একসাথে ছিলেন সুস্বাস্থ্যে র দেবী।তার কন্যাদের মাঝে হাইজিয়া ছিলেন পরিছন্নের দেবী, ল্যাসো ছিলেন অসুস্থ থেকে পুনরুদ্ধারের দেবি, অ্যাগিয়া হচ্ছেন সুস্বাস্থ্যে র অভ্যাসের দেবী,আসেসো ছিলেন নিরাময় পদ্ধতির দেবী, মেডিট্রিনা ছিলেন ওষুধপত্রের দেবী এবং প্যানাসিয়া ছিলেন সার্বজনীন প্রতিকারের দেবী।অ্যাসক্লেপিয়াস এর জ্ঞানে খুশি হয়ে দেবী এথেনা তাকে গর্গন মেডুসার রক্ত উপহার দিয়েছিলেন।মেডুসার মস্তিষ্কের বাম দিকের শিরা থেকে প্রবাহিত রক্ত মানবকূলের জন্য ক্ষতির কারন হয় কিন্তু ডান দিকের শিরা থেকে প্রবাহিত রক্ত দারুন সঞ্জীবনী শক্তি সঞ্চার করে মানব শরীরে। এই রক্ত এতটাই শক্তিশালি ছিল যে মৃত মানুষকেও জীবন ফিয়িয়ে দিতে লাগল।দেবী আর্টেমিসের প্রিয়ভাজন থিসিয়াসের সন্তান হিপ্পলিটাস এর মৃত্যু হলে আসক্লেপিয়াস তাকে দেবী আর্টেমিসের অনুরোধে জীবিত করে তোলেন।শুধু তাই নয় তিনি জিউসের বধ করা কিছু শত্রুকে পুনঃরুজ্জীবিত করে জিউসের ক্ষমতাকেও প্রশ্নবিদ্ধ করে তোলেন ফলে ক্ষুব্ধ হয়ে দেবতা জিউস তাকে বজ্রাঘাতে মেরে ফেলেন।নিজ পুতের হত্যার প্রতিহিংসায় এপোলো জিউসের বজ্র তৈরীকারী সাইক্লোপকে হত্যা করেন ।এতে জিউস রাগান্বিত হয়ে এপোলোকে মর্তে এক বছরের জন্য দাসত্ব করতে পাঠান।সাজার মেয়াদ শেষে এপোলোকে অলিম্পাসে ফেরত আনেন জিউস এবং সাইক্লোপস কে জীবিত করে তোলেন।তখন এপোলো অ্যাসক্লেপিয়াস কেও জীবিত করার প্রস্তাব দিলে জিউস এতে রাজী না হয়ে অ্যাসক্লেপিয়াস কে নক্ষত্রমন্ডলীতে স্থাপন করেন যেখানে অ্যাসক্লেপিয়াস অরফিউকাস নামে পরিচিত।   পুরাণ   জন্ম  আস্ক্লেপিউস ছিল সূর্যদেবতা আপোল্লো ও করোনিসের সন্তান।  স্ত্রী  এপিওন।  পুত্রগণ  মাকাওন ও পোদালেইরিউস।  কন্যাগণ  ইয়াসো, আগলাইয়া, পানাকেয়া ও হাইগিএইয়া।  মৃত্যু  জিউস আস্ক্লেপিউসকে বজ্র নিক্ষেপ করে হত্যা করে কারণ সে মৃত লোকদের আবার জীবিত করে তুলতেন।   তথ্যসূত্র   বিষয়শ্রেণী:স্বাস্থ্য দেবতা বিষয়শ্রেণী:গ্রিক দেবতা বিষয়শ্রেণী:ধর্মে সাপ
রুদ্রভট্ট ছিলেন খ্রিস্টীয় দ্বাদশ শতাব্দীতে হৈসল রাজা দ্বিতীয় বীর বল্লালের (রাজত্বকাল ১১৭৩-১২২০ খ্রিস্টাব্দ) রাজসভার এক প্রভাবশালী কন্নড় কবি। কন্নড় ভাষা বিশারদ নরসিংহাচার্যের মতে, রাজার এক মন্ত্রী ছিলেন কবির পৃষ্ঠপোষক।Narasimhacharya (1988), p20 সাহিত্য সমালোচক সুজিত মুখোপাধ্যায় মনে করেন যে, বীরশৈব কবিদের সাহিত্যিক বিপ্লবের এক শতাব্দী পরে রাজানুকুল্যে যে পরিস্থিতি সৃষ্টি হয়েছিল সেই সময়েই রুদ্রভট্ট প্রমুখ বৈষ্ণব কবি ও লেখকেরা সাহিত্য রচনায় অগ্রসর হন।Mukherjee (1999), p333 রুদ্রভট্ট সংস্কৃত বিষ্ণুপুরাণ অবলম্বনে গদ্য-পদ্য মিশ্রিত ‘চম্পু’ শৈলীতে জগন্নাথ বিজয় মহাকাব্যটি রচনা করেন। দ্বিতীয় বীর বল্লালের সমসাময়িক কালের অভিলেখগুলির ভিত্তিতে নরসিংহাচার্য এই গ্রন্থটিকে আনুমানিক ১১৮০ অব্দের রচনা বলে উল্লেখ করেছেন।Narasimhacharya (1988), p39  তথ্যসূত্র  গ্রন্থপঞ্জি   Sastri, Nilakanta K.A. [1955] (2002). A history of South India from prehistoric times to the fall of Vijayanagar. New Delhi: Indian Branch, Oxford University Press. .  Narasimhacharya, R (1988). History of Kannada Literature. New Delhi: Asian Educational Services. .  Mukherjee, Sujit (1999). Dictionary of Indian Literature One: Beginnings - 1850. Oriental Blackswan, New Delhi.   Sreekantaiyya, K N. (2001). Indian Poetics. Sahitya Akademi, New Delhi.   Datta, Amaresh (1988) Encyclopaedia of Indian literature. Sahitya Akademi. New Delhi.   Shiva Prakash, H.S. (1997). "Kannada". Edited by Ayyappa Panicker. Medieval Indian Literature, An Anthology, Volume 1. Sahitya Akademi. New Delhi.   Dalal, Roshan. (2011). Hinduism: An Alphabetical Guide. Penguin Books. ,   বিষয়শ্রেণী:কর্ণাটকের ইতিহাস বিষয়শ্রেণী:কন্নড় কবি বিষয়শ্রেণী:হিন্দু কবি বিষয়শ্রেণী:ভারতীয় কবি বিষয়শ্রেণী:১২শ শতাব্দীর ভারতীয় কবি বিষয়শ্রেণী:ভারতীয় পুরুষ কবি
thumb|Gallinula chloropus  কমন জলমুরগি বা পাতি জলমুরগি (Gallinula chloropus) (জলা চিকেন নামেও এরা পরিচিতThe Common Moorhen . Scienceray (2010-07-16). Retrieved on 2013-02-25.) হল রেলিডি পরিবারের অন্তর্ভুক্ত একটি প্রজাতি। এদেরকে আফ্রিকা, ইউরোপ, এশিয়া এই তিনটি মহাদেশে সাধারণত দেখতে পাওয়া যায়।  এই জলমুরগিরা বিভিন্ন লতাপাতাযুক্ত জলাভুমি, পুকুর, খাল ইত্যাদি জায়গায় এদের দেখতে পাওয়া যায়। এই প্রজাতিটিকে মেরু অঞ্চলে, অথবা অনেক ক্রান্তীয় রেনফরেস্টে পাওয়া যায় না। এগুলো ছাড়া এই প্রজাতি রেলিডি পরিবারের অন্তর্ভুক্ত অন্যান্য প্রজাতির মতোই। শুধুমাত্র ইউরেশীয় কুট প্রজাতিটি এদের থেকে একটু আলাদা।  প্রচলিত ডাহুকের সাথে এরা খুব কাছাকাছি সম্পর্কযুক্ত, ২০১১ সালে আমেরিকান পক্ষীবিদ ইউনিয়ন এবং আন্তর্জাতিক পক্ষিবিজ্ঞানসম্বন্ধীয় কমিটি এর পরিসংখ্যান অনুযায়ী।   নাম  প্রায় ১৩ তম শতাব্দী থেকে এরা ইংরাজিবিশ্বে সংরক্ষিত রয়েছে। ইংরাজিতে এদেরকে বলা হয় Common Moorhen। যেখানে moor কথাটির অর্থ হল marsh যার একটা পুরনো অর্থ আছে। সবসময় এদেরকে জলাভুমিতে পাওয়া যায় না। এদের ইংরাজীতে একটি পুরনো নাম চালু আছে যা হল Common Waterhen, যেটা পাখিটার বাসস্থানকে আরোও পরিষ্কার করে বুঝিয়ে দেয়।  এদের বিজ্ঞানসম্মত নাম Gallinula chloropus আসে ল্যাটিন শব্দ Gallinula (একটা ছোটো মুরগি) থেকে এবং গ্রীক শব্দ chloropus (khloros χλωρός সবুজ অথবা হলুদ, pous πούς পা).   তথ্যসূত্র    বহিঃসংযোগ    (Common) Moorhen – Species text in The Atlas of Southern African Birds  Common Moorhen videos, photos & sounds  on the Internet Bird Collection  Cornell Lab of Ornithology – Common Moorhen  USGS Patuxent Bird Identification InfoCenter – Common Moorhen Information  Madeira Birds – Moorhen breeding in Madeira Island  Ageing and sexing (PDF; 5.7 MB) by Javier Blasco-Zumeta & Gerd-Michael Heinze  বিষয়শ্রেণী:Gallinula বিষয়শ্রেণী:Rails Moorhen, Common Moorhen, Common Moorhen, Common Moorhen, Common Moorhen, Common Moorhen, Common বিষয়শ্রেণী:Animals described in 1758 বিষয়শ্রেণী:ক্যামেরুনের পাখি বিষয়শ্রেণী:ইউক্রেনের পাখি বিষয়শ্রেণী:আফ্রিকার পাখি বিষয়শ্রেণী:ইউরেশিয়ার পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
বিষয়শ্রেণী:মার্কিন শিশুতোষ অ্যানিমেটেড অ্যাডভেঞ্চার টেলিভিশন ধারাবাহিক বিষয়শ্রেণী:মার্কিন শিশুতোষ অ্যানিমেটেড হাস্যরসাত্মক টেলিভিশন ধারাবাহিক বিষয়শ্রেণী:মার্কিন শিশুতোষ অ্যানিমেটেড ফ্যান্টাসি টেলিভিশন ধারাবাহিক বিষয়শ্রেণী:মার্কিন শিশুতোষ অ্যানিমেটেড হরর টেলিভিশন ধারাবাহিক বিষয়শ্রেণী:মার্কিন শিশুতোষ অ্যানিমেটেড রহস্য টেলিভিশন ধারাবাহিক বিষয়শ্রেণী:মার্কিন ইংরেজি ভাষার টেলিভিশন অনুষ্ঠান বিষয়শ্রেণী:কার্টুন নেটওয়ার্কের মৌলিক অনুষ্ঠান বিষয়শ্রেণী:কিশোর অ্যানিমেটেড টেলিভিশন ধারাবাহিক বিষয়শ্রেণী:ফ্র্যাঞ্চাইজি অনুযায়ী টেলিভিশন ধারাবাহিক বিষয়শ্রেণী:ওয়ার্নার ব্রাদার্স অ্যানিমেশনের টেলিভিশন ধারাবাহিক বিষয়শ্রেণী:হ্যানা-বারবেরা দ্বারা সৃষ্ট টেলিভিশন ধারাবাহিক বিষয়শ্রেণী:কুকুর সম্পর্কে অ্যানিমেটেড টেলিভিশন ধারাবাহিক
ফ্রান্সিস্কো ফের্নান্দেস দা কোনসেইসাও (; জন্ম: ১৪ ডিসেম্বর ২০০২; ফ্রান্সিস্কো কোনসেইসাও নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব পোর্তু এবং পর্তুগাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৮ সালে, কোনসেইসাও পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পর্তুগালের বয়সভিত্তিক দলের হয়ে খেলার পর, তিনি ২০২৪ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন ফ্রান্সিস্কো ফের্নান্দেস দা কোনসেইসাও ২০০২ সালের ১৪ই ডিসেম্বর তারিখে পর্তুগালের কুইঁব্রায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোনসেইসাও পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৮ সালের ৮ই ফেব্রুয়ারি তারিখে তিনি ইতালি অনূর্ধ্ব-১৬ দলের বিরুদ্ধে ম্যাচে পর্তুগাল অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৫ বছরে ৩৮ ম্যাচে অংশগ্রহণ করে ৯টি গোল করেছেন।  ২০২৪ সালের ২৬শে মার্চ তারিখে, ২১ বছর, ৩ মাস ও ১২ দিন বয়সে, বাম পায়ে ফুটবল খেলায় পারদর্শী কোনসেইসাও স্লোভেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় ওতাভিওয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি স্লোভেনিয়া ২–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে কোনসেইসাও সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল পর্তুগাল  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল ক্লাব পোর্তু বি-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:স্পোর্টিং সিপি-এর ফুটবলার বিষয়শ্রেণী:পাদ্রোইন্সে ফুটবল ক্লাবের খেলোয়াড় বিষয়শ্রেণী:এএফসি আয়াক্সের খেলোয়াড় বিষয়শ্রেণী:ইয়ং আয়াক্সের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:পর্তুগিজ প্রবাসী পুরুষ ফুটবলার
বিল্বমঙ্গল ১৯৩৩ সালে মুক্তিপ্রাপ্ত বাংলা চলচ্চিত্র। ইস্ট ইন্ডিয়া ফিল্ম কোম্পানি প্রযোজিত ছায়াচিত্রটি গিরিশচন্দ্র ঘোষের কাহিনি হতে তিনকড়ি চক্রবর্তীর পরিচালনায় নির্মাণ হয়। এটি ছিল ইস্ট ইন্ডিয়া ফিল্ম কোম্পানি প্রযোজিত দ্বিতীয় চলচ্চিত্র।   কুশীলব  চলচ্চিত্রটির উল্লেখযোগ্য চরিত্র রূপায়ন করেন রতীন বন্দ্যোপাধ্যায়, ইন্দুবালা, রানীবালা, যোগেশ চৌধুরী, শৈলেন চৌধুরী, দূর্গাপ্রসন্ন বসু, কমলা ঝরিয়া, মায়া মুখোপাধ্যায়, পূর্ণিমা দেবী প্রমুখ। তিনকড়ি চক্রবর্তী পরিচালনার পাশাপাশি অভিনয়ও করেছিলেন।   ইতিহাস  ১৯৩৩ সালের এপ্রিলে মুক্তি পাওয়া সাবিত্রীর পর বিল্বমঙ্গল ছিল ইস্ট ইন্ডিয়া ফিল্ম কোম্পানির দ্বিতীয় চলচ্চিত্র। কলকাতার রিজেন্ট পার্কে কোম্পানীর স্টুডিওতে ৩৫ মিলিমিটার ফরম্যাটে ননীগোপাল সান্যালের ক্যামেরায় এটির চিত্রগ্রহণ হয়। এটি একটি সাদা-কালো ছায়াছবি। বিল্বমঙ্গল ১৯৩৩ সালের ৯ ডিসেম্বর, রীতেন এন্ড কোম্পানির পরিবেশনায় কলকাতার রুপবাণী প্রেক্ষাগৃহে মুক্তি পায়।   তথ্যসূত্র   বিষয়শ্রেণী:সাদাকালো চলচ্চিত্র বিষয়শ্রেণী:১৯৩০-এর দশকের বাংলা ভাষার চলচ্চিত্র
মুরারই গভঃ পলিটেকনিক কলেজ  একটি সরকারি পলিটেকনিক কলেজ। এটি পশ্চিমবঙ্গ সরকার কর্তৃক ২০১৫ সালে স্থাপিত হয়। এই পলিটেকনিক কলেজটি  পশ্চিমবঙ্গ রাষ্ট্রীয় কারিগরী পরিষদ এর সঙ্গে যুক্ত এবং সর্ব ভারতীয় টেকনিক্যাল পরিষদ দ্বারা স্বীকৃত। এই কলেজটি মূলত ডিপ্লোমা কলেজ, যার ডিপ্লোমা কোর্সগুলি হল - ইলেক্ট্রনিক্স-কমিউনিকেশন ইঞ্জিনিয়ারিং, সার্ভে ইঞ্জিনিয়ারিং এবং কম্পিউটার সায়েন্স টেকনোলজি। মুরারই গভঃ পলিটেকনিক কলেজটি মুরারই থানার অন্তর্গত একটি প্রত্যন্ত গ্রামে মহুরাপুরে অবস্থিত।  যোগাযোগ নিকটবর্তী রেলওয়ে স্টেশন বাঁশলই, রাজগ্রাম এবং মুরারই। এছাড়া রয়েছে ৭নং রাজ্য সড়ক।   তথ্যসূত্র   বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৫-এ পশ্চিমবঙ্গে প্রতিষ্ঠিত বিষয়শ্রেণী:বীরভূম জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গের পলিটেকনিক কলেজ
টমাস জোক ডেং (; জন্ম: ২০ মার্চ ১৯৯৭; টমাস ডেং নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডস এবং অস্ট্রেলিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৫ সালে, ডেং অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। তিনি ২০১৮ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, ডেং এপর্যন্ত ২টি শিরোপা জয়লাভ করেছেন, যার উভয়ই মেলবোর্ন ভিক্টোরির হয়ে জয়লাভ করেছেন।  প্রারম্ভিক জীবন টমাস জোক ডেং ১৯৯৭ সালের ২০শে মার্চ তারিখে কেনিয়ার নাইরোবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ডেং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত অস্ট্রেলিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:মেলবোর্ন ভিক্টরি এফসির খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:অস্ট্রেলিয়ার আন্তর্জাতিক যুব ফুটবলার বিষয়শ্রেণী:মেলবোর্নের ক্রীড়াবিদ বিষয়শ্রেণী:অস্ট্রেলিয়া অনূর্ধ্ব-২০ আন্তর্জাতিক ফুটবলার বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:এরস্টে ডিভিজির খেলোয়াড় বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:১৯৯৭-এ জন্ম বিষয়শ্রেণী:জে২ লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:নেদারল্যান্ডসে অস্ট্রেলীয় প্রবাসী ক্রীড়াবিদ বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
২০২৫ পুরুষ এফআইএইচ হকি জুনিয়র বিশ্বকাপ হবে পুরুষ এফআইএইচ হকি জুনিয়র বিশ্বকাপের ১৪তম আসর। এটি আন্তর্জাতিক হকি ফেডারেশন কর্তৃক আয়োজিত একটি দ্বিবার্ষিক পুরুষদের অনূর্ধ্ব-২১ ফিল্ড হকি বিশ্ব চ্যাম্পিয়নশিপ। এই টুর্নামেন্টটি ২০২৫ সালের ২৮শে নভেম্বর থেকে ১০ই ডিসেম্বর পর্যন্ত ভারতের তামিলনাড়ুর চেন্নাইয়ের মেয়র রাধাকৃষ্ণন হকি স্টেডিয়াম এবং মাদুরাইয়ে অনুষ্ঠিত হবে। এই প্রতিযোগিতায় প্রথমবারের মতো ২৪টি দল অংশগ্রহণ করবে।  ফরম্যাট  আরও দেখুন  ২০২৫ মহিলা হকি জুনিয়র বিশ্বকাপ  তথ্যসূত্র  বহিঃসংযোগ অফিসিয়াল ওয়েবসাইট  বিষয়শ্রেণী:স্বাগতিক ভারতে আন্তর্জাতিক হকি প্রতিযোগিতা বিষয়শ্রেণী:২০২৫-এ ভারতীয় ক্রীড়া বিষয়শ্রেণী:২০২৫-এ যুব ক্রীড়া
কাগজ () ২০২২ সালে মুক্তিপ্রাপ্ত বাংলাদেশি থ্রিলার-প্রণয়ধর্মী চলচ্চিত্র। চলচ্চিত্রটি পরিচালনা করেছেন আলী জুলফিকার জাহেদী। এটি তার প্রথম চলচ্চিত্র। কাগজ চলচ্চিত্রটির জন্য তৈরি করা হয়েছিল দুর্লভ মাটির পোস্টার। মাটি দিয়ে তৈরি পোস্টার ও চলচ্চিত্রটির একটি ডিজিটাল কপি বাংলাদেশ ফিল্ম আর্কাইভের মিউজিয়ামে সংরক্ষিত আছে। চলচ্চিত্রের কেন্দ্রীয় চরিত্রে অভিনয় করেছেন মামনুন হাসান ইমন ও আইরিন সুলতানা   পটভূমি  "কাগজ" একজন লেখকের দার্শনিক যাত্রার গল্প। একজন লেখকের দর্শনের অন্তর্দৃষ্টি এবং তার সৃষ্টি সমাজ ও ব্যক্তিকে কীভাবে প্রভাবিত করে তা দেখানোই হলো ‘কাগজ চলচ্চিত্রের মূল গল্প। ইমন আহমেদ একজন বিখ্যাত লেখকের পাশাপাশি একজন সফল কাগজ ব্যবসায়ী। তার সাফল্য ও জীবনী এবং তার দর্শনের মৃত্যুর পিছনের গল্প যেমন দেখানো হয়েছে, তেমনি সমাজে তার বিভিন্ন দর্শনের নেতিবাচক প্রভাবও দেখানো হয়েছে।  ঘটনার সূত্রপাত হয় যখন ইমন আহমেদ তার প্রিন্টিং অফিসে তার বিখ্যাত বইয়ের পাতায় রেনুর বাবার হাতের লেখা দেখতে পান। তাতে লেখা আছে, “ইমন, অনেক দিন কেরাম খেলা হয় না। যদি কখনও নিজের সাথে অস্বস্তি বোধ করো তবে একদিনের জন্যেও হলে কেরাম খেলতে গ্রামে চলে এসো, আমার লেখা শেষ গল্পটি এখনও তোমাকে শোনানো হয়নি।”  ইমন আহমেদ সিদ্ধান্ত নেন, এই প্রথম ষোল বছর পর গ্রামে ফিরে যেতে এবং রেনুর বাবার সাথে দেখা করতে যার লেখা ইমন আহমেদকে অনুপ্রাণিত করতো। রেনুর বাবা কে ইমন আহমেদ চাচা বলে ডাকতো। রেনুর সাথে দেখা হয় রেনুর বাসায়। সেই রাতে রেনু ষোল বছর আগের সুন্দর সব মুহূর্ত গুলো সম্পর্কে আলাপ করতে থাকে। কথা বলতে বলতে জানতে পারে রেনুর বাবা মারা গেছে। এমন একটি দুঃখজনক এবং মানসিক পরিস্থিতিতে তাদের মধ্যে ভালবাসার অনুভূতি তৈরি হয় যেটা শারীরিক সম্পর্কের দিকে নিয়ে যায়। ইমন আহমেদ বিছানায় রেনুর সাথেই ক্লান্ত শরীরে ঘুমিয়ে যায়। সকালে রেনু ঘুম থেকে উঠলে দেখতে পায়, ইমান আহমেদের মৃত লাশ রেনুর পাশে বিছানায় পড়ে আছে. এই ভাবেই শুরু হয় "কাগজ" চলচ্চিত্রের রোমাঞ্চকর যাত্রা।   অভিনয়ে   শহীদুজ্জামান সেলিম  মাইমুনা ফেরদৌস মম  এলিনা শাম্মী  আলী আদ্রীয়ান জাহেদী  রফিক  শিশির আহমেদ  যুবরাজ বিন আবিদ।  শাবনাজ সাদিয়া ইমি  শশী আফরোজা মুন  আশরাফ কবির  ফারহান খান রিও।   অভ্যর্থনা  মুক্তির আগে ওয়েস্টার্ন কানাডিয়ান ইন্টারন্যাশনাল ফিল্ম ফেস্টিভ্যাল, কলকাতার টেগোর ইন্টারন্যাশনাল ফিল্ম ফেস্টিভ্যাল, ড্রুক ইন্টারন্যাশনাল ফিল্ম ফেস্টিভ্যাল-ভুটান, কলিউড ইন্টারন্যাশনাল ফিল্ম ফেস্টিভ্যাল, বেঙ্গালুরুতে প্যানোরামা ফিল্ম ফেস্টিভ্যাল এবং কাল্ট  ক্রিটিকস সহ অনেক আন্তর্জাতিক পুরস্কার পেয়েছে।  কানাডা, মার্কিন যুক্তরাষ্ট্র, যুক্তরাজ্য, অস্ট্রেলিয়া এবং বলিভিয়ার বেশ কয়েকটি আন্তর্জাতিক উৎসব থেকেও কাগজ চলচ্চিত্রটি আনুষ্ঠানিক ভাবে নির্বাচিত হয়েছে।   মুক্তি   ২০২২ সালের ২৩ ডিসেম্বর বাংলাদেশে চলচ্চিত্রটি। ১১টি হলে প্রেক্ষাগৃহে মুক্তি পায়। পরবর্তী বছরের ২৮ সেপ্টেম্বর  ২০২৩  এ কাগজ চলচ্চিত্রটি পুনরায় দীপ্ত প্লে ওটিটি প্লাটফর্মে মুক্তি পায়   তথ্যসূত্র   বহিঃসংযোগ      বিষয়শ্রেণী:বাংলা ভাষার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র
আহমদীয়া হল আলজেরিয়ার একটি ধর্মীয় সম্প্রদায়। সেখানে প্রায় ২,০০০ জন অনুসারী রয়েছে। দেশটিতে এর উপস্থিতি ১৯৭০-এর দশক থেকে।  ২০১৩ সালে, আলজেরিয়ার ধর্ম বিষয়ক মন্ত্রণালয় আহমদিয়াসহ বেশ কয়েকটি উগ্র ধর্মীয় আন্দোলনের উত্থানে উদ্বেগ প্রকাশ করে, যা তাদের মতে "তাকফিরি সালাফিবাদ এবং ওয়াহাবিবাদ এর মতো উত্তর আফ্রিকায় গভীরভাবে প্রোথিত হচ্ছে" এবং উগ্রবাদীদের নিয়োগের লক্ষ্যে স্থানগুলোর পর্যবেক্ষণ ও নিয়ন্ত্রণ জোরদার করার সিদ্ধান্ত নিয়েছে। ২০১৬ সালে, আহমদী সম্প্রদায়ের সদস্যদের আটক করা হয়েছিল এবং বিভিন্ন অপরাধের অভিযোগ আনা হয়েছিল। তার মধ্যে লারবা, আলজিয়ার্স, স্কিকদা, সিদি আমের, এম'সিলা এবং বেনি সাফে আটকের ঘটনা ঘটেছিল। আরও দেখুন   আলজেরিয়ায় ইসলাম  মিশরে আহমদীয়া  মরক্কোয় আহমদীয়া  আলজেরিয়ায় আহমদীদের উপর নিপীড়ন তথ্যসূত্র     আলজেরিয়া বিষয়শ্রেণী:আলজেরিয়ায় ইসলাম
আয়ারল্যান্ড নারী ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ম্যাচ খেলার জন্য নেদারল্যান্ডস সফর করে। সিরিজের ম্যাচগুলো আমস্টেলভেন ও ফোরবুর্খে খেলা হয়। ২০১১ সালের পর ও আন্তর্জাতিক ক্রিকেট কাউন্সিল (আইসিসি) কর্তৃক ২০২২ সালের মে মাসে ওডিআই মর্যাদা লাভের পর নেদারল্যান্ডস এ সিরিজেই প্রথম ওডিআই ম্যাচ খেলে। সিরিজে আয়ারল্যান্ড ৩–০ ব্যবধানে জয়ী হয়।  দলীয় সদস্য  বাবেট ডে লেডা (অধি.) (উই.)  আনেমেইন টমসন  আনেমেইন ভন ব্যউখা  ইউলিয়েট পোস্ট  ইয়োলিন ফন ফ্লিট (উই.)  ইরিস স্‌ভিলিং  ইসাবেল ফন ডের ভোনিং  এভা লিঞ্চ  ক্যারোলাইন ডে লাংঅ  গোয়েনডলিন ব্লুমেন  ফিবি মোলক্যবুর  ফ্রেডেরিক ওফেরডাইক  মিকি স্‌ভিলিং  রবিন ফন ওস্টেরোম  রোবিনা রাইকা  সিলভার সিখারস লরা ডেলানি (অধি.)  অ্যামি হান্টার (উই.)  আরলিন কেলি  ওর্লা প্রেন্ডারগাস্ট  কারা মারে  কেট ম্যাকএভয়  গ্যাবি লুইস  জর্জিনা ডেম্পসি  ম্যারি ওয়ালড্রন (উই.)  র‍্যাচেল ডেলানি  লিয়া পল  লুইস লিটল  শনা কাভানা (উই.)  সোফি ম্যাকম্যাহন  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ ওলন্দাজ ক্রিকেট বিষয়শ্রেণী:২০২২-এ আইরিশ ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:নেদারল্যান্ডসে আন্তর্জাতিক ক্রিকেট সফর বিষয়শ্রেণী:আয়ারল্যান্ড ক্রিকেট দলের বিদেশ সফর আয়ারল্যান্ড ২০২২
অজিত মাইতি হলেন পশ্চিমবঙ্গের একজন ভারতীয় রাজনীতিবিদ, যিনি ২০২১ সালের পশ্চিমবঙ্গ বিধানসভা নির্বাচনে পিংলা আসনের প্রতিনিধিত্ব করে বিধায়ক হিসেবে জয়ী হয়েছিলেন। মাইতি তৃণমূল কংগ্রেসের একজন সদস্য।  ২০২৪ সালের গোড়ার দিকে, জমি দখল এবং চাঁদাবাজির অভিযোগে মাইতিকে উত্তর ২৪ পরগনা জেলার সন্দেশখালিতে গ্রেপ্তার করা হয়েছিল। স্থানীয় তৃণমূল কংগ্রেস ইউনিটের প্রধানের পদ থেকে তাকে অপসারণের পরপরই তাকে গ্রেপ্তার করা হয়।   তথ্যসূত্র   বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জীবিত ব্যক্তি
আসাদ আব্দুল রহমান (    ; জন্ম ১৯৪৪) একজন ফিলিস্তিনি রাষ্ট্রবিজ্ঞানী, শিক্ষাবিদ এবং রাজনীতিবিদ। যিনি প্যালেস্টাইন মুক্তি সংস্থা (পিএলও) এবং প্যালেস্টাইন জাতীয় কাউন্সিলের নির্বাহী কমিটির দীর্ঘমেয়াদী সদস্য ছিলেন।   প্রাথমিক জীবন এবং শিক্ষা  আব্দুল রহমান ১৯৪৪ সালে বাধ্যতামূলক ফিলিস্তিনের জেরুজালেমে জন্মগ্রহণ করেন।  তিনি ১৯৬৫ সালে আমেরিকান ইউনিভার্সিটি অফ বৈরুত থেকে জনপ্রশাসনে ডিগ্রি অর্জন করেন।  বিশ্ববিদ্যালয়ে পড়ার সময় তিনি ফিলিস্তিনি ছাত্রদের সাধারণ ইউনিয়নের সদস্য ছিলেন। তার রাজনৈতিক জীবন শুরু হয় বৈরুতে যখন তিনি আরব জাতীয়তাবাদী আন্দোলনে যোগ দেন।  আব্দুল রহমান ১৯৭৩ সালে কানাডার ক্যালগারি বিশ্ববিদ্যালয় থেকে পিএইচডি ডিগ্রি অর্জন করেন।  তাঁর থিসিসের শিরোনাম: মিশরে সামরিক আমলাতন্ত্র, রাজনীতি এবং সমাজ: নাসিরের যুগ ।    কর্মজীবন  আব্দুল রহমান পপুলার ফ্রন্ট ফর দ্য লিবারেশন অফ প্যালেস্টাইন (PFLP) এর প্রতিষ্ঠাতাদের একজন।  ১৯৬৯ সালে তাকে ফিলিস্তিনি জাতীয় কাউন্সিলের সদস্য করা হয়। তিনি ১৯৬৬ থেকে ১৯৬৭ সাল পর্যন্ত বৈরুতের প্যালেস্টাইন গবেষণা কেন্দ্রে গবেষক হিসেবে কাজ করেন এবং তারপর ১৯৬৮ থেকে ১৯৭০ সাল পর্যন্ত এর গবেষণা বিভাগের প্রধান হিসেবে দায়িত্ব পালন করেন। পিএইচডি ডিগ্রি অর্জনের পর তিনি ১৯৭৩ থেকে ১৯৭৪ সাল পর্যন্ত গবেষণা পরামর্শদাতা হিসেবে কেন্দ্রে কাজ চালিয়ে যান। তিনি ১৯৭৪ সালে কুয়েত বিশ্ববিদ্যালয়ে রাষ্ট্রবিজ্ঞানের সহকারী অধ্যাপক হিসেবে যোগদান করেন এবং ১৯৮৪ সালে পূর্ণাঙ্গ অধ্যাপক হন।   আবদুল রহমান পরে পিএফএলপি ছেড়ে পিএলওর নির্বাহী কমিটির স্বাধীন সদস্য হন। তিনি শরণার্থী বিষয়ক দায়িত্বে ছিলেন এবং ২০০০ সালের জুলাই মাসে পদত্যাগ করার পূর্বপর্যন্ত প্যালেস্টাইন কর্তৃপক্ষ শরণার্থী শিবিরের উচ্চতর কাউন্সিলের নেতৃত্ব দিয়েছিলেন। কার্যনির্বাহী কমিটিতে তাঁর মেয়াদ ২০১৮ সালের মে মাসে শেষ হয়।  আব্দুল রহমান ইসরায়েলি-ফিলিস্তিনি সংঘাতের উপর বেশ কয়েকটি গবেষণা প্রকাশ করেছেন। এই বিষয়ে তার প্রবন্ধগুলি পাকিস্তানি সংবাদপত্র দ্য নেশনেও প্রকাশিত হয়েছিল।  তিনি ১৯৮০ সালের ১৪ জুলাই থেকে ১৮ জুলাই তানজানিয়ার আরুশায় অনুষ্ঠিত জাতিসংঘের ফিলিস্তিন প্রশ্নে প্রথম সেমিনারে অংশগ্রহণকারীদের একজন ছিলেন।  সম্মেলনে রশিদ হামিদ এবং তিনি "প্যালেস্টাইন মুক্তি সংস্থা: অতীত, বর্তমান এবং ভবিষ্যত" শীর্ষক একটি প্রবন্ধ উপস্থাপন করেন।   আব্দুল রহমান জর্ডানে থাকেন এবং সেখান থেকেই প্যালেস্টাইন ইন্টারন্যাশনাল ইনস্টিটিউটের নির্বাহী পরিচালক হিসেবে দায়িত্ব পালন করেন।   তথ্যসূত্র   বিষয়শ্রেণী:জেরুসালেমের রাজনীতিবিদ বিষয়শ্রেণী:আরব জাতীয়তাবাদী আন্দোলন বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের আরব ব্যক্তি বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৪-এ জন্ম বিষয়শ্রেণী:২১শ শতাব্দীর ফিলিস্তিনি রাজনীতিবিদ বিষয়শ্রেণী:২০শ শতাব্দীর ফিলিস্তিনি রাজনীতিবিদ বিষয়শ্রেণী:ফিলিস্তিনি জাতীয় পরিষদের সদস্য
thumb|260px|চিন্তামণি বহনকারী লক্ষ্মী (কিশোতেন) এর জাপানি চিত্র। চিন্তামণি () হলো হিন্দু ও বৌদ্ধ উভয় ঐতিহ্যেই ইচ্ছা পূরণকারী রত্ন (মুক্তার মতো দেখতে)। এটি বৌদ্ধ ধর্মগ্রন্থে পাওয়া বেশ কয়েকটি মণি রত্নের ধারণাগুলির মধ্যে একটি।  হিন্দুধর্মে এটি দেবতা বিষ্ণু ও গণেশের সাথে যুক্ত। হিন্দু ঐতিহ্যে, এটিকে প্রায়শই কৌস্তুভ মণি বা নাগ রাজার কপালে বা মকরের কপালে বিষ্ণুর অধিকারে কল্পিত রত্ন হিসেবে চিত্রিত করা হয়। যোগবাশিষ্ঠে চিন্তামণি সম্পর্কে গল্প রয়েছে। বিষ্ণুপুরাণেও "স‍্যমন্তক রত্ন সম্পর্কে গল্প রয়েছে, এবং গল্পে উল্লেখ করা হয়েছে যে স‍্যমন্তক তার মালিককে সমৃদ্ধি প্রদান করে, যদু গোষ্ঠীর ব্যবস্থাকে আবদ্ধ করে।The Past before us: Historical traditions of early North India, Romila Thapar, Harvard, 2013  বৌদ্ধধর্মে, বোধিসত্ত্ব অবলোকিতেশ্বর ও ক্ষিতিগর্ভ কর্তৃক এটি গৃহীত হয়। ফুসফুস তা পিছনেও এটি বহন করতে দেখা যায় যা তিব্বতের প্রার্থনা পতাকায় চিত্রিত করা হয়েছে। চিন্তামণির ধারণী পাঠ করার মাধ্যমে, একজন বুদ্ধের জ্ঞান অর্জন করে, বুদ্ধের সত্য বুঝতে সক্ষম হয় এবং দুঃখ-কষ্টকে বোধিতে পরিণত করে; এবং বলা হয় যে একজনের মৃত্যুতে অমিতাভের পবিত্র অনুচরবৃন্দ ও সমাবেশ দেখার অনুমতি দেওয়া হয়। তিব্বতি বৌদ্ধধর্মে চিন্তামণিকে কখনও কখনও উজ্জ্বল মুক্তা হিসাবে চিত্রিত করা হয় এবং বুদ্ধের বিভিন্ন রূপের অধিকারী হয়।R. A. Donkin, Beyond price: pearls and pearl-fishing : origins to the Age of Discoveries, American Philosophical Society, 1998. . p. 170  জাপানে, যেখানে হিন্দু দেবী লক্ষ্মী শিন্তৌ ঐতিহ্যে কিশোতেন নামে পরিচিত, সাধারণত তার হাতে চিন্তামণি চিত্রিত করা হয়।   তথ্যসূত্র    উৎস   Beer, Robert (1999). The Encyclopedia of Tibetan Symbols and Motifs (Hardcover).  Shambhala.  ,     বিষয়শ্রেণী:বৌদ্ধ পুরাণ বিষয়শ্রেণী:পৌরাণিক পদার্থ বিষয়শ্রেণী:হিন্দু পৌরাণিক বস্তু বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:জাদুকরী বস্তু